b'\n_START_ARTICLE_\nJoseph Stiglitz\n_START_SECTION_\nBiografija\n_START_PARAGRAPH_\nJozefas Stiglicas gim\xc4\x97 Amerikoje, smulkaus verslininko (draudimo agento) \xc5\xa1eimoje. Daktaro disertacij\xc4\x85 apgyn\xc4\x97 i\xc5\xa1 statistini\xc5\xb3 pajam\xc5\xb3 ir gerov\xc4\x97s diferenciacijos tyrim\xc5\xb3. Dauguma jo mokslo darb\xc5\xb3 pagr\xc4\xafsti matematine bei statistine turim\xc5\xb3 duomen\xc5\xb3 analize. \xc5\xa0iuo metu J. Stiglicas d\xc4\x97sto Kolumbijos universitete._NEWLINE_Viena svarbiausi\xc5\xb3 J. Stiglico darbo kryp\xc4\x8di\xc5\xb3 yra nuodugni per\xc4\x97jimo i\xc5\xa1 socializmo \xc4\xaf kapitalizm\xc4\x85 analiz\xc4\x97, vykusi daugelyje \xc5\xa1ali\xc5\xb3, taip pat ir Lietuvoje. Jis taip pat gilinasi \xc4\xaf amerikieti\xc5\xa1kos svajon\xc4\x97s koncepcijos realias galimybes bei kelia abejones jog greita ir radikali privatizacija yra geriausias b\xc5\xabdas gerovei posocialistin\xc4\x97je \xc5\xa1alyje sukurti. Savo darbuose jis bando suprasti, kaip vyko privatizacijos procesas, kokios alternatyvios galimyb\xc4\x97s buvo svarstomos bei kokios valstybin\xc4\x97s grup\xc4\x97s bei socialin\xc4\x97s institucijos jame dalyvavo. Jis taip pat nagrin\xc4\x97ja nedarbo draudimo bei pensijinio draudimo s\xc4\x85veikas, mokes\xc4\x8di\xc5\xb3 sistemos funkcionavim\xc4\x85 posocialistin\xc4\x97se \xc5\xa1alyse bei kitus susijusius klausimus.'